Den første sendingen gikk 6. oktober 1957. Programmet var ifølge introduksjonen en yngre slektning av «Feriemagasinet» som var blitt sendt de siste somrene, også med Otto Nielsen som programleder. På flere måter signaliserte redaksjonen at programmet skulle være et magasin med en variasjon av innslag, blant annet ble åpningsmelodien kalt «omslagsside på vårt første nummer».